ตอนนี้ประจำเดิอนไม่มา.1เดือนกับ1อาทิต แถมตกขาวมีกลิ่นด้วยค่ะ.ชอบเวียนหัว.และเจ็บหลังค่ะ เป็นเพราะสาเหตุอะไรค่ะ??
สวัสดีค่ะ อาการประจำเดือนมาช้ากว่า 35 วันจากครั้งก่อน อาจจะเกิดจาก1. ตั้งครรภ์2. โรคทางกายอื่นๆที่ทำให้ฮอร์โมนผิดปกติ เช่นโรคไทรอยด์3. โรคเกี่ยวกับมดลูกและรังไข่ เช่นมีถุงน้ำในรังไข่ ทำให้ประจำเดือนมาผิดปกติชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าการมีตกขาวผิดปกติ อาจจะไม่ได้บ่งบอกเรื่องรอบเดือนที่ขาดไปโดยตรง อาจเกี่ยวกับปากมดลูกหรือช่องคลอดที่ติดเชื้อ ถ้ายังมีอาการเรื้อรังควรไปพบแพทย์เพื่อตรวจเพิ่มเติม ระหว่างนี้ไม่สวนล้างช่องคลอด งดการมีเพศสัมพันธ์